塵土黄 箋
作者：劉次莊
朝代：宋

paragraphs: 春臺女兒似紅玉，曾奉當筵柘枝曲。
舞成早自得癡名，更傍春風情不足。
客携黄金欲有贈，多在鄰家賭雙陸。
近從新官作顔面，祇得低心隨所欲。
自知久去非所安，夜半東門車特碌。
秀闕芙蓉潭畔起，每向波間得雙鯉。
水流却上大應難，惟有孤懷似潭水。
一騎翩翩錦臂鞲，紅羅百丈作纏頭。
爲言聞得琵琶怨，當門下馬欲登樓。
莫登樓，君馬駭。
無限朱簾薰好香，城北城南無一瞬。